**Ministru kabineta noteikumu projekta „****Grozījumi Ministru kabineta 2010. gada 16. marta noteikumos Nr. 262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”” (VSS-968) sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Elektroenerģijas tirgus likuma 29. panta otrā, ceturtā un piektā daļa, 29.1 panta otrā un piektā daļa.  Elektroenerģijas tirgus likuma pārejas noteikumu 20. punkts. |
| 2. | Pašreizējā situācija un problēmas | Elektroenerģijas tirgus likumā ietvertas normas, kas izriet no Eiropas Parlamenta un Padomes 2001. gada 27. septembra Direktīva 2001/77/EK par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus (turpmāk – Direktīva 2001/77/EK), tai skaitā arī izcelsmes apliecinājumus regulējošās normas (Direktīvas 2001/77/EK 5. pants). Direktīva 2001/77/EK saskaņā ar Direktīvas 2009/28/EK 26. panta 3. punktu no 2012. gada 1. janvāra tiek pilnībā atcelta.  No 2010. gada 1. aprīļa spēku cita starpā zaudēja Direktīvas 2001/77/EK 5. pants, kas līdz šim regulēja izcelsmes apliecinājumus elektroenerģijai, kas ražota, izmantojot atjaunojamos energoresursus. Tajā pašā laikā dalībvalstīm saskaņā ar Direktīvas 2009/28/EK 27. panta 1. punktu līdz 2010. gada 5. decembrim bija jānodrošina nacionālā regulējuma atbilstību Direktīvai 2009/28/EK.  Lai laicīgi ieviestu Direktīvas 2009/28/EK prasības nacionālajā tiesību sistēmā Ekonomikas ministrija izstrādāja un Ministru kabinets 2011. gada agrā pavasarī apstiprināja likumprojektu „Atjaunojamās enerģijas likums”, kas Saeimā skatīts 1. lasījumā. Ņemot vērā to, ka Saeimā minēta likumprojekta virzība kavējās, Ekonomikas ministrija 2011. gada vasarā veica alternatīvus Direktīvas 2009/28/EK ieviešanas pasākumus, tai skaitā arī attiecībā uz Direktīvas 2009/28/EK 15. pantu.  Saskaņā ar Elektroenerģijas tirgus likuma 29. panta otro, ceturto un piekto daļu un 29.1 panta otro un piekto daļu izdotie Ministru kabineta 2010. gada 16. marta noteikumi Nr. 262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”” (turpmāk – MK noteikumi Nr. 262) nenodrošina pilnīgu atbilstību Direktīvas 2009/28/EK 15. pantam.  Lai pilnībā ieviestu Direktīvas 2009/28/EK 15. panta prasības, Ekonomikas ministrija ir izstrādājusi Ministru kabineta noteikumu projektu „Noteikumi par izcelsmes apliecinājuma saņemšanu elektroenerģijai, kas ražota, izmantojot atjaunojamos energoresursus” (VSS-967), kas paredz iekļaut gan 29. panta piektā daļā un 29.1 panta piektā daļā, gan arī 29.2 pantā ietverto deleģējumu.  Papildus, 2011.gada 11.augustā spēkā stājās grozījumi Elektroenerģijas tirgus likumā, kas, tostarp, paredz, ka no 2012. gada 1. janvāra līdzšinējā elektroenerģijas ražotāju un elektroenerģijas tirgotāju licenzēšana tiks aizstāta ar elektroenerģijas ražotāju un elektroenerģijas tirgotāju reģistrēšanu (Elektroenerģijas tirgus likuma pārejas noteikumu 20.punkts). Ņemot vērā Latvijas Republikas oficiālajā laikrakstā „Latvijas Vēstnesis” publicētos grozījumus Enerģētikas likumā, reģistrēšanas procedūra no 2012. gada 1. janvāra tiks piemērota arī siltumenerģijas ražotājiem un siltumenerģijas tirgotājiem.  Šobrīd saskaņā ar normatīvajiem aktiem regulators sabiedrisko pakalpojumu sniegšanu licencē (enerģijas ražošanu, pārvadi, sadali, tirdzniecību u.c.) vai arī reģistrē sabiedrisko pakalpojumu sniedzēju reģistrā (elektronisko sakaru komersanti). Reģistrēšanas procedūra, salīdzinot ar licencēšanu, ir vienkāršāka un ātrāka, jo pakalpojuma sniegšanas uzsākšanai ir nepieciešams tikai nosūtīt regulatoram reģistrācijas paziņojumu. Savukārt, lai saņemtu licenci, komersantam ir jāiesniedz regulatoram virkne dokumentu un ir nepieciešams regulatora lēmums, kura pieņemšanai nepieciešams 30 dienas. Turklāt grozījumu izdarīšana sabiedrisko pakalpojumu sniedzēju reģistrā ir vienkāršāka un ātrāka, nekā licencēs.  Ņemot vērā Elektroenerģijas tirgus likuma pārejas noteikumu 20. punktu, ražotājiem, kas saņēmuši tiesības pārdot elektroenerģiju obligāti iepērkamā elektroenerģijas apjoma veidā saskaņā Ministru kabineta noteikumiem, kas izdoti, pamatojoties uz Elektroenerģijas tirgus likums 29. panta otrā, ceturtā un piektā daļā un 29.1panta otrā un piektā daļā dotā deleģējuma pamata, un ir izsniegta licence, kas 2012.gada 1.janvārī ir spēkā, nav jāiesniedz paziņojums par reģistrāciju. Šādus elektroenerģijas ražotājus un tirgotājus regulators pēc savas iniciatīvas reģistrē attiecīgajā reģistrā, Sabiedrisko pakalpojumu regulēšanas komija vairs neizsniegs licences, bet gan reģistrēs minētos komersantus attiecīgajos reģistros.  Ņemot vērā iepriekš minēto, ir nepieciešami papildu tehniski grozījumi MK noteikumos Nr. 262, paredzot aizstāt vārdu „licence” ar „reģistrācija” (Noteikumu projekta 10. punkts paredz, ka noteikumu projekta 3. punkts, 7. punkts un 8. punkts stājas spēkā 2012. gada 1. janvārī).  AS „Latvenergo” vērsa Ekonomikas ministrijas uzmanību uz to, ka AS „Latvenergo” praksē ir gadījumi, kad komersants, kas saņēmis atļauju pārdot elektroenerģiju obligātajā iepirkumā, vēlas pārdot elektroenerģiju publiskajam tirgotājam, izmantojot cita ražotāja pieslēgumu elektriskajiem tīkliem. Tā kā elektroenerģijas obligāto iepirkumu šādā kārtībā publiskais tirgotājs nevar veikt, jo obligātais iepirkums tiek veikts tikai balstoties uz licencēta sistēmas operatora sniegtajām ziņām par elektrostacijā saražoto un sistēmas operatora tīklā nodoto elektroenerģiju, lai turpmāk novērstu MK noteikumu Nr.262 normu interpretāciju, ir novērtēta nepieciešamība papildināt MK noteikumu Nr. 262 53. punkts aiz vārda „elektrostaciju” ar vārdiem „pieslēdz licencēta sistēmas operatora tīklam un”.  AS „Latvenergo” vērsa Ekonomikas ministrijas uzmanību uz to, ka ir nepieciešams precizēt MK noteikumus ar normu, nosakot, ka laikā, kad elektrostacijā elektroenerģiju ražo mazāk, nekā patērē savām vajadzībām, vai neražo, tā pērk elektroenerģiju no publiskā tirgotāja atbilstoši elektroenerģijas tirdzniecību reglamentējošo normatīvo aktu nosacījumiem, ņemot vērā to, ka analoģiski nosacījumi ir arī MK 10.03.2009. noteikumos Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ņemot vērā to, ka tiek izstrādāts Ministru kabineta noteikumu projekts „Noteikumi par izcelsmes apliecinājuma saņemšanu elektroenerģijai, kas ražota, izmantojot atjaunojamos energoresursus” (VSS-967), kas paredz iekļaut gan 29. panta piektā daļā un 29.1 panta piektā daļā, gan arī 29.2 pantā ietverto deleģējumu, nav nepieciešams veikt grozījumus Elektroenerģijas tirgus likuma 29. un 29.I pantā. Šo noteikumu projekta mērķis ir - no MK noteikumiem Nr. 262 izslēgt izcelsmes apliecinājumu regulējumu. Līdz ar to tiek radīts viens visaptverošs regulējums attiecībā uz izcelsmes apliecinājumiem elektroenerģijai, kas ražota no atjaunojamiem energoresursiem, nedublējot esošas normas un pilnveidojot jaunās atbilstoši Direktīvas 2009/28/EK prasībām.  Ņemot vērā Elektroenerģijas tirgus likumā veiktos grozījumu, kas paredz aizstāt licencēšanu ar reģistrēšanu, papildu nepieciešami tehniski grozījumi MK noteikumos Nr.262.  Ņemot vērā publiskā tirgotāja AS „Latvenergo” priekšlikumu, lai neatkārtotos gadījumi, kad komersants, kas saņēmis atļauju pārdot elektroenerģiju obligātajā iepirkumā, vēlas pārdot elektroenerģiju publiskajam tirgotājam, izmantojot cita ražotāja pieslēgumu elektriskajiem tīklus, kas liedz publiskajam tirgotājam veikt elektroenerģijas obligāto iepirkumu, ir novērtēta nepieciešamība precizēt MK noteikumu Nr.262 normas, 53. punkts aiz vārda „elektrostaciju” papildināt ar vārdiem „pieslēdz licencēta sistēmas operatora tīklam un”.  Nodrošinot to, lai AS „Latvenergo” būtu iespējams nodrošināt visu elektrostaciju, kas saņēmušas tiesības pārdot elektroenerģiju obligātā iepirkuma ietvaros, balansēšanu tirgū, ir nepieciešams precizēt MK noteikumus Nr. 262, arī attiecībā uz pārējām stacijām, ne tikai vēja elektrostacijām, kas lielākas par 0,25MW, jāparedz noteikt, ka laikā, kad elektrostacijā elektroenerģiju ražo mazāk, nekā patērē savām vajadzībām, vai neražo, tā pērk elektroenerģiju no publiskā tirgotāja atbilstoši elektroenerģijas tirdzniecību reglamentējošo normatīvo aktu nosacījumiem.  2011.gada 11.augustā Elektroenerģijas tirgus likumā stājās spēkā grozījumi, kas, tostarp, paredz, ka no 2012.gada 1.janvāra līdzšinējā elektroenerģijas ražotāju un elektroenerģijas tirgotāju licencēšana tiks aizstāta ar elektroenerģijas ražotāju un elektroenerģijas tirgotāju reģistrēšanu (Elektroenerģijas tirgus likuma pārejas noteikumu 20.punkts). Līdz ar to no 2012.gada 1.janvāra Sabiedrisko pakalpojumu regulēšanas komisija vairs neizsniegs licences, bet reģistrēs minētos komersantus attiecīgos reģistros. Ņemot vērā Sabiedrisko pakalpojumu regulēšanas komisijas priekšlikumus, ka arī MK noteikumi Nr.262 ietver normas attiecībā uz licencēšanas regulēšanu, noteikumu projektā veicami attiecīgi grozījumi, kuru spēkā stāšanās noteikumu tiek noteikta 2012. gada 1. janvāris. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības pārstāvji projekta izstrādes procesā netika iesaistīti, ņemot vērā noteikumu projekta tehnisko raksturu, izslēdzot izcelsmes apliecinājumu regulējumu un iekļaujot informatīvo atsauci uz Direktīvu 2009/28/EK. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Līdz ar noteikumu projekta spēkā stāšanos, MK noteikumi Nr. 262 neregulēs izcelsmes apliecinājumus elektroenerģijai, kas ražota, izmantojot atjaunojamos energoresursus. Gan elektroenerģijas ražotāji, kas saņēmuši tiesības pārdot elektroenerģiju obligātā iepirkuma ietvaros, gan citi elektroenerģijas ražotāji ar Ministru kabineta noteikumu projekta „Noteikumi par izcelsmes apliecinājuma saņemšanu elektroenerģijai, kas ražota, izmantojot atjaunojamos energoresursus” (VSS-967) spēkā stāšanos, varēs pretendēt uz izcelsmes apliecinājumu saņemšanu par saražotās elektroenerģijas daudzumu, kas izteikts megavatstundās (MWh). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Noteikumu projektā paredzēts svītrot regulējumu attiecībā uz izcelsmes apliecinājumu saņemšanu par elektroenerģijas ražošanu, izmantojot atjaunojamos energoresursus. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |
| --- | --- |
| **IV Tiesību akta projekta ietekme uz spēkā esošo tiesību normu sistēmu** | |
| 1. Nepieciešamie saistītie tiesību aktu projekti | Noteikumu projekts izstrādāts, ņemot vērā nepieciešamību izstrādāt Ministru kabineta noteikumu projektu „Noteikumi par izcelsmes apliecinājuma saņemšanu elektroenerģijai, kas ražota, izmantojot atjaunojamos energoresursus”, kas 2011. gada 1. septembrī izsludināts Valsts sekretāru sanāksmē (VSS-967, prot Nr. 34 3. § ), kas izstrādāts saskaņā ar 29. panta piekto daļu un 29.1 panta piekto daļu, un 29.2 pantu.  Noteikumu projekta spēkā stāšanos jāsaskaņo ar Ministru kabineta noteikumu projektu „Noteikumi par izcelsmes apliecinājuma saņemšanu elektroenerģijai, kas ražota, izmantojot atjaunojamos energoresursus”, lai tiktu izpildīts Elektroenerģijas tirgus likumā noteiktais deleģējums. |
| 2.  Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Noteikumu projekta apstiprināšanas gadījumā netiek radītas jaunas valsts institūcijas. |
| 2. | Projekta izpildes ietekme uz pārvaldes funkcijām | Noteikumu projekta izpildes funkcijas veiks Ekonomikas ministrija. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

*Anotācijas III , VI un V sadaļa – projekts šīs jomas neskar.*

Ekonomikas ministrs D.Pavļuts

Vīzē: valsts sekretārs J.Pūce

16.11.2011. 15:19

B.Neimane, 67013214

[Baiba.Neimane@em.gov.lv](mailto:Baiba.Neimane@em.gov.lv)